title: Регламент за изпълнение (ЕС) № 1191/2014 на Комисията от 30 октомври 2014 година за определяне на формата и средствата за подаване на доклада по член 19 от Регламент (ЕС) № 517/2014 на Европейския парламент и на Съвета за флуорсъдържащите парникови газове

text:
               5.11.2014

               BG

               Официален вестник на Европейския съюз

               L 318/5

         РЕГЛАМЕНТ ЗА ИЗПЪЛНЕНИЕ (ЕС) № 1191/2014 НА КОМИСИЯТА
   от 30 октомври 2014 година
   за определяне на формата и средствата за подаване на доклада по член 19 от Регламент (ЕС) № 517/2014 на Европейския парламент и на Съвета за флуорсъдържащите парникови газове
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 517/2014 на Европейския парламент и на Съвета от 16 април 2014 г. за флуорсъдържащите парникови газове и за отмяна на Регламент (ЕО) № 842/2006 (1), и по-специално член 19, параграф 7 от него,
   като има предвид, че:

               (1)

               Регламент (ЕО) № 1493/2007 на Комисията (2) определя формата на докладите, представяни от производителите, вносителите и износителите на определени флуорсъдържащи парникови газове съгласно Регламент (ЕО) № 842/2006 на Европейския парламент и на Съвета (3). Впоследствие Регламент (ЕО) № 842/2006 бе отменен с Регламент (ЕС) № 517/2014. Член 19 от Регламент (ЕС) № 517/2014 установява нови задължения за докладване относно производството, вноса, износа, употребата като изходна суровина и унищожаването на веществата, изброени в приложения I и II към Регламент (ЕС) № 517/2014. Следователно настоящият регламент следва да замени Регламент (ЕО) № 1493/2007.

               (2)

               С оглед на осигуряване на еднаквост и съгласуваност при събирането на данни и за ограничаване на административните тежести предприятията следва да предоставят информацията, изисквана съгласно член 19 от Регламент (ЕС) № 517/2014, посредством инструмент за докладване по електронен път, съдържащ съответните формуляри за техните отделни дейности, предоставени от Европейската агенция за околна среда и на разположение на уебсайта на Европейската комисия.

               (3)

               Предоставените на доброволна основа данни относно количествата на флуоровъглеводородите, изнасяни в оборудване, което е произведено в ЕС за тази цел, въпреки че не са от значение за референтната стойност и за изчисляване на квотите, могат да бъдат полезни за мониторинга на икономическите въздействия от намаляването на количествата флуоровъглеводороди, пуснати на пазара.

               (4)

               Мерките, предвидени в настоящия регламент, са в съответствие със становището на комитета, създаден съгласно член 24, параграф 1 от Регламент (ЕС) № 517/2014,

         ПРИЕ НАСТОЯЩИЯ РЕГЛАМЕНТ:
   Член 1
   Докладите, изисквани в съответствие с член 19 от Регламент (ЕС) № 517/2014, се подават по електронен път, като се използва инструментът за докладване, основаващ се на формата, определен в приложението към настоящия регламент, който е на разположение на уебсайта на Комисията за посочената цел.
   Член 2
   Регламент (ЕО) № 1493/2007 се отменя.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 октомври 2014 година.

            За Комисията

            Председател

         José Manuel BARROSO

      (1)  ОВ L 150, 20.5.2014 г., стр. 195.

      (2)  Регламент (ЕО) № 1493/2007 на Комисията от 17 декември 2007 г. за установяване на формата на докладите, представяни от производители, вносители и износители на определени флуорирани парникови газове съгласно Регламент (ЕО) № 842/2006 на Европейския парламент и на Съвета (ОВ L 332, 18.12.2007 г., стр. 7).

      (3)  Регламент (ЕО) № 842/2006 на Европейския парламент и на Съвета от 17 май 2006 г. относно някои флуорирани парникови газове (ОВ L 161, 14.6.2006 г., стр. 1).

      ПРИЛОЖЕНИЕ
      ОБЩИ ОБЯСНЕНИЯ
      Освен ако не е посочено друго в свързаните с докладването раздели от настоящото приложение, докладваните данни обхващат дейностите на предприятието през календарната година, за която се подава докладът.
      Мерните единици, обхванатите газове, степента на подробност и указването на годината, през която дейностите се докладват за първи път, са посочени отделно във всеки раздел за докладване.
      Общият формат на инструмента за докладване е изложен в следващите раздели за докладване. Номерирането на разделите, представени по-долу, няма връзка с номерацията в Регламент (ЕС) № 517/2014 или в инструмента за докладване по електронен път, но се използва във формулите за автоматично изчисляване на някои стойности.

            Раздели за докладване

         Раздел 1:   Попълва се от производителите на газове — член 19, параграфи 1 и 2 от Регламент (ЕС) № 517/2014 и точка 1, букви а) и в) от приложение VII към Регламент (ЕС) № 517/2014

      Прилага се за първи път при докладването относно дейностите, извършени през 2014 г. (най-късно до 31 март 2015 г.).
      Количествата трябва да бъдат докладвани в метрични тонове с точност до третия знак след десетичната запетая, поотделно за всеки газ, включен в приложение I или приложение II към Регламент (ЕС) № 517/2014. Количествата от смеси, съдържащи посочените вещества, пуснати на пазара, следва да се докладват, като също така се посочват количествата, използвани като съставки на тези смеси от източници, различни от собствено производство.

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                     КОМЕНТАРИ

                  1A

                  Общо количество, произведено от съоръжения в Съюза

                  1B

                              —

                              количество, произведено от съоръжения в Съюза, състоящо се от уловени странични продукти или нежелани продукти, като посочените уловени странични продукти или нежелани продукти са били унищожени в съоръженията преди пускането на пазара

                  Докладите от производители, извършващи унищожаване, относно общо унищожените количества, са дадени в раздел за докладване 8

                  1C

                              —

                              количество, произведено от съоръжения в Съюза, състоящо се от уловени странични продукти или нежелани продукти, като посочените уловени странични продукти или нежелани продукти са били предадени на други предприятия за унищожаване и не са били пускани на пазара преди това

                  Предприятието, което извършва унищожаването, се идентифицира

                     АВТОМАТИЧНО ИЗЧИСЛЕНИ КОЛИЧЕСТВА

                  1D

                  Общо количество унищожена собствена продукция, която не е била пусната на пазара преди това

                  1D = 1B + 1C

                  1E

                  Продукция, налична за продажба

                  1E = 1A – 1D

         Раздел 2:   Попълва се от вносителите на газове — член 19, параграф 1 от Регламент (ЕС) № 517/2014 и точка 2, буква а) от приложение VII към Регламент (ЕС) № 517/2014

      Прилага се за първи път при докладването относно дейностите, извършени през 2014 г. (най-късно до 31 март 2015 г.).
      Количествата трябва да бъдат докладвани в метрични тонове с точност до третия знак след десетичната запетая, поотделно за всеки газ, включен в приложение I или приложение II към Регламент (ЕС) № 517/2014, за смеси, съдържащи най-малко един от тези газове, или за всеки газ или всяка смес, съдържащи се във внасяни предварителни смеси от полиоли.
      Тук се докладва само вносът на нетните количества (без контейнерите), включително количествата, доставяни заедно с дадено оборудване и предназначени за зареждане на посоченото оборудване след вноса, но не и количествата, които се съдържат в оборудването. Вносът на газове, съдържащи се в продукти или оборудване, се отчитат в раздел за докладване 11. Докладва се целият внос, с изключение на вноса с цел транзитно преминаване през митническата територия на Съюза или вноса по други режими, които позволяват временното движение на стоки в митническата територия, при условие че в последния случай стоките остават на митническата територия не повече от 45 дни.

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                     КОМЕНТАРИ

                  2A

                  Количество, внесено в Съюза

         Раздел 3:   Попълва се от износителите на газове — член 19, параграфи 1 и 2 от Регламент (ЕС) № 517/2014 и точка 3, букви а) и б) от приложение VII към Регламент (ЕС) № 517/2014

      Прилага се за първи път при докладването относно дейностите, извършени през 2014 г. (най-късно до 31 март 2015 г.).
      Количествата се докладват в метрични тонове с точност до третия знак след десетичната запетая, поотделно за всеки газ, включен в приложение I или приложение II към Регламент (ЕС) № 517/2014, за смеси, съдържащи най-малко един от тези газове, или за всеки газ или всяка смес, съдържащи се в изнасяни предварителни смеси от полиоли.
      В този раздел се докладва само износът на нетни количества газове (без контейнерите), доставяни заедно с дадено оборудване и предназначени за зареждане на посоченото оборудване след износа.
      Количествата от собствено производство или от собствен внос, доставяни на други предприятия в Съюза за директен износ, се отчитат в раздел за докладване 5.

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                     КОМЕНТАРИ

                  3A

                  Общо количество, изнесено от Съюза

                  3B

                  Изнесени количества от собствено производство или внос

                     АВТОМАТИЧНО ИЗЧИСЛЕНИ КОЛИЧЕСТВА

                  3C

                  Изнесено количество, закупено от други предприятия в рамките на Съюза

                  3C = 3A – 3B

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                  3D

                  Количество, изнесено за рециклиране

                  3E

                  Количество, изнесено за регенериране

                  3F

                  Количество, изнесено за унищожаване

         Раздел 4:   Попълва се от производителите и вносителите на газове — член 19, параграф 1 от Регламент (ЕС) № 517/2014 и точка 1, буква г), точка 2, букви б) и г) от приложение VII към Регламент (ЕС) № 517/2014

      Прилага се за първи път при докладването относно дейностите, извършени през 2014 г. (най-късно до 31 март 2015 г.).
      Количествата се докладват в метрични тонове с точност до третия знак след десетичната запетая, поотделно за всеки газ, включен в приложение I или приложение II към Регламент (ЕС) № 517/2014, или за смеси, съдържащи най-малко един от тези газове, или за всеки газ или всяка смес, съдържащи се в предварителни смеси от полиоли.

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                     КОМЕНТАРИ

                  4A

                  Общо запаси към 1 януари

                  4B

                              —

                              от които: запаси на количества от собствен внос или производство към 1 януари

                  4C

                              —

                              от които: запаси на количества от собствен внос или производство, които по-рано не са били пуснати на пазара, към 1 януари

                  В частност нереализирано собствено производство и собствен внос, който не е допуснат за свободно обращение

                     АВТОМАТИЧНО ИЗЧИСЛЕНИ КОЛИЧЕСТВА

                  4D

                              —

                              от които: запаси на количества от собствен внос или производство, които по-рано са били пуснати на пазара, към 1 януари

                  В частност собствен внос, който е допуснат за свободно обращение
                  4D = 4B – 4C

                  4E

                  Други запаси към 1 януари

                  В частност от покупки в рамките на Съюза
                  4E = 4A – 4B

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                  4F

                  Общо запаси към 31 декември

                  4G

                              —

                              от които: запаси на количества от собствен внос или производство към 31 декември

                  4H

                              —

                              от които: запаси на количества от собствен внос или производство, които по-рано не са били пуснати на пазара, към 31 декември

                  В частност нереализирано собствено производство, собствен внос, който не е допуснат за свободно обращение

                     АВТОМАТИЧНО ИЗЧИСЛЕНИ КОЛИЧЕСТВА

                  4I

                              —

                              от които: запаси на количества от собствен внос или производство, които по-рано са били пуснати на пазара, към 31 декември

                  В частност собствен внос, който е допуснат за свободно обращение
                  4I = 4G – 4H

                  4J

                              —

                              от които: други запаси към 31 декември

                  В частност от покупки в рамките на Съюза
                  4J = 4F – 4G

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                  4K

                  Количество, оползотворено от самото предприятие

                  4L

                  Количество, рециклирано от самото предприятие

                     АВТОМАТИЧНО ИЗЧИСЛЕНИ КОЛИЧЕСТВА

                  4M

                  Общо количество, физически пуснато на пазара

                  4M = 1E + 2A – 3B + 4C – 4H

         Раздел 5:   Количества за използване, изключени по силата на член 15, параграф 2, които се попълват от производителите и вносителите на флуоровъглеводороди — член 19, параграфи 1, 2, 3 и 4 от Регламент (ЕС) № 517/2014 и точка 1, буква б) и точка 2, буква а) от приложение VII към Регламент (ЕС) № 517/2014

      Прилага се за първи път при докладването относно дейностите, извършени през 2014 г. (най-късно до 31 март 2015 г.).
      Количествата се докладват в метрични тонове с точност до третия знак след десетичната запетая, поотделно за всеки флуоровъглеводород (за газове, включени в раздел 1 от приложение I към Регламент (ЕС) № 517/2014, за смеси или предварителни смеси от полиоли, съдържащи най-малко един от тези газове).

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                     КОМЕНТАРИ

                  5A

                  Количество, внесено в Съюза за унищожаване

                  Предприятието или предприятията, които извършват унищожаването, се посочват.
                  Докладите относно унищожените количества от вносителите, извършващи самостоятелно и унищожаване, се дават в раздел за докладване 8

                  5B

                  Количество, използвано от производител или вносител като изходна суровина или директно доставено от производител или вносител на предприятия за употреба като изходна суровина

                  Предприятието или предприятията, които използват изходна суровина, се посочват.
                  Докладите от производителите или вносителите, които използват изходна суровина, относно тяхната изходна суровина, се дават в раздел за докладване 7

                  5C

                  Количество, директно доставено на предприятия за износ извън Съюза, когато тези количества впоследствие не са предоставени на друго лице в рамките на Съюза, преди да бъдат изнесени
                  На доброволна основа количествата, доставени директно на предприятия за производство на оборудване в Съюза, когато такова оборудване впоследствие е директно изнесено от Съюза

                  Изнасящото предприятие или предприятия се посочват. Следва да бъдат предоставяни документи, даващи възможност за проверка.
                  Докладват се само нетните количества флуоровъглеводороди (без контейнерите), не се докладват количествата, съдържащи се в продукти или оборудване.
                  Данни за доставки, предназначени за производството на оборудване, което се изнася директно, могат да бъдат предоставяни за сведение и следва да посочват изнасящия производител на оборудване и количествата, които са били изнесени

                  5D

                  Количество, доставено пряко за използване във военно оборудване

                  Предприятието, което получава количеството за използване във военно оборудване, следва да бъде посочено.

                  5E

                  Количество, директно доставено на предприятие, което го използва за ецване на полупроводникови материали или почистване на камери за химично отлагане от газова фаза в сектора за производство на полупроводници

                  Приемащият производител на полупроводници следва да бъде посочен

                  5F

                  Количество, директно доставено на предприятие, което произвежда дозиращи инхалатори, за доставка на фармацевтични съставки

                  Приемащият производител на дозиращи инхалатори за доставка на фармацевтични съставки следва да бъде посочен

         Раздел 6:   Категории за приложения на газове за пазара на ес, попълват се от производителите и вносителите на газове — член 19, параграфи 1 и 2 от Регламент (ЕС) № 517/2014 и точка 1, буква а) и точка 2, буква а) от приложение VII към Регламент (ЕС) № 517/2014

      Прилага се за първи път при докладването относно дейностите, извършени през 2014 г. (най-късно до 31 март 2015 г.).
      Количествата се докладват в метрични тонове с точност до третия знак след десетичната запетая, поотделно за всеки газ, включен в приложение I или II към Регламент (ЕС) № 517/2014, или за смес, съдържаща най-малко един от тези газове.

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                     КОМЕНТАРИ

                  6A

                  Износ

                  За флуоровъглеводороди, докладваното тук количество [6A] трябва да е същото или по-голямо количество от докладваното в раздел за докладване 5, доставяно директно на предприятията за износ извън Съюза, когато тези количества впоследствие не са били предоставени на друга страна в рамките на Съюза, преди износа [5C]

                  6B

                  Унищожаване

                  За флуоровъглеводороди, докладваното тук количество [6B] трябва да е същото или по-голямо количество от докладваното в раздел за докладване 5, внесено в Съюза за унищожаване [5А]

                  6C

                  Военно оборудване

                  За флуоровъглеводороди, докладваното тук количество [6C] трябва да е същото или по-голямо количество от докладваното в раздел за докладване 5, доставено директно за употреба във военно оборудване [5D]

                  6D

                  Хладилна техника, климатични и отоплителни инсталации

                  6E

                  Други течни топлоносители

                  6F

                  Производство на пяна

                  6G

                  Производство на предварителни смеси от полиоли

                  6H

                  Противопожарна защита

                  6I

                  Аерозоли — медицински инхалатори

                  За флуоровъглеводороди, докладваното тук количество [6I] трябва да е същото или по-голямо количество от докладваното в раздел за докладване 5, доставено директно на предприятие, което произвежда дозиращи инхалатори за доставка на фармацевтични съставки [5F]

                  6J

                  Аерозоли — друга употреба

                  6K

                  Разтворители

                  6L

                  Изходна суровина

                  За флуоровъглеводороди, докладваното тук количество [6L] трябва да е същото или по-голямо количество от докладваното в раздел за докладване 5, използвани от производител в приложения като изходни суровини или доставено директно от производител или вносител на предприятия за използване в приложения като изходни суровини [5B]

                  6M

                  Производство на полупроводници

                  За флуоровъглеводороди, докладваното тук количество [6M] трябва да е същото или по-голямо количество от докладваното в раздел за докладване 5, така както е доставено пряко на предприятие, което го използва за ецване на полупроводникови материали или почистване на камери за химично отлагане от газова фаза в рамките на сектора за производство на полупроводници [5E]

                  6N

                  Производство на фотоволтаици

                  6O

                  Производство на друга електроника

                  6P

                  Електрическа комутационна апаратура

                  6Q

                  Ускорители на частици

                  6R

                  Операции по отливане на форми с магнезий

                  6S

                  Анестезия

                  6T

                  Друго или неизвестно приложение

                  Другото или другите приложения се посочват, а неизвестното приложение се разяснява от докладващия

                  6U

                  Изтичания по време на съхранението, транспорта или прехвърлянето

                  6V

                  Счетоводни корекции

                  Когато се докладват такива количества, следва да се предостави разяснение

                     АВТОМАТИЧНО ГЕНЕРИРАНИ ИЗЧИСЛЕНИЯ НА КОЛИЧЕСТВА

                  6W

                  Общи количества за категориите приложения

                  6W = 6A + 6B + 6C + 6D + 6E + 6F + 6G + 6H + 6I + 6J + 6K + 6L + 6M + 6N + 6O + 6P + 6Q + 6R + 6S + 6T + 6U + 6V
                  Ако данните са докладвани правилно, общите количества за съответните категории приложения [6W] ще съответстват на изчисленото общо количество, доставено на пазара на Съюза [6X]

                  6X

                  Общо доставено количество на пазара на Съюза

                  6X = 1E + 2A – 3B + 4B – 4G + 4K

         Раздел 7:   Попълва се от използващите изходна суровина от газове — член 19, параграф 3 от Регламент (ЕС) № 517/2014 и точка 5 от приложение VII към Регламент (ЕС) № 517/2014

      Прилага се за първи път при докладването относно дейностите, извършени през 2014 г. (най-късно до 31 март 2015 г.).
      Количествата се докладват в метрични тонове с точност до третия знак след десетичната запетая, поотделно за всеки газ, включен в приложение I или II към Регламент (ЕС) № 517/2014, или за смес, съдържаща най-малко един от тези газове.
      Тук се докладват само количествата, които действително са използвани като изходна суровина.
      Когато флуоровъглеводороди (газове, включени в раздел 1 от приложение I към Регламент (ЕС) № 517/2014, или смес, съдържаща най-малко един от тези газове) са произведени или внесени от предприятието, при което същите са били използвани от него като изходни суровини, използваните количества се отчитат също и в раздел 5. Когато предприятието е произвело или внесло тези газове и впоследствие ги е продало за използване като изходна суровина на други предприятия, доставените количества се докладват само в раздел за докладване 5, като се посочва предприятието, използващо изходната суровина.

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                     КОМЕНТАРИ

                  7A

                  Количество, използвано като изходна суровина от самото предприятие

         Раздел 8:   Попълва се от предприятия, унищожили газове — член 19, параграф 2 от Регламент (ЕС) № 517/2014 и точка 4 от приложение VII към Регламент (ЕС) № 517/2014

      Прилага се за първи път при докладването относно дейностите, извършени през 2014 г. (най-късно до 31 март 2015 г.).
      Количествата се докладват в метрични тонове с точност до третия знак след десетичната запетая, поотделно за всеки флуорсъдържащ парников газ, включен в приложение I или II към Регламент (ЕС) № 517/2014, или за смес, съдържаща най-малко един от тези газове.
      Общите количества, унищожени от самото докладващо предприятие, следва да се докладват. Предприятията, които са производители, също докладват относно количествата от собствената си продукция, които са унищожени, в раздел за докладване 1.
      Предприятията, които са вносители на флуоровъглеводороди (газове, включени в раздел 1 от приложение I към Регламент (ЕС) № 517/2014, или смес, съдържаща най-малко един от тези газове), докладват внесените от тях количества, които са били унищожени, в раздел за докладване 5.
      Количествата, изпратени за унищожение на други предприятия в ЕС, не се докладват тук. Количествата, изнесени за унищожаване извън ЕС, се докладват в 3F.

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                     КОМЕНТАРИ

                  8A

                  Количество, унищожено от докладващото предприятие чрез високотемпературно изгаряне

                  8B

                  Количество, унищожено от докладващото предприятие чрез термична десорбция

                  8C

                  Количество, унищожено от докладващото предприятие чрез други технологии

                  Посочват се използваните технологии за унищожаване

                     АВТОМАТИЧНО ИЗЧИСЛЕНИ КОЛИЧЕСТВА

                  8D

                  Количество, унищожено от самото предприятие

                  8D = 8A + 8B + 8C

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                  8E

                  Запаси, предвидени за унищожаване, към 1 януари

                  8F

                  Запаси, предназначени за унищожаване, които са предвидени за унищожаване, към 31 декември

         Раздел 9:   Попълва се от производители или вносители, които са разрешили използването на квота за флуоровъглеводороди на предприятия, пускащи на пазара хладилно, климатично и термопомпено оборудване, заредено с флуоровъглеводороди — член 19, параграф 1 от Регламент (ЕС) № 517/2014 и точка 1, буква д) и точка 2, буква в) от приложение VII към Регламент (ЕС) № 517/2014

      Прилага се за първи път при докладването относно дейностите, извършени през 2015 г. (най-късно до 31 март 2016 г.).
      Количествата се докладват в тонове CO2 еквивалент с точност до 1 тон CO2 еквивалент, без да се прави разлика между различните флуоровъглеводороди.
      Докладват се само разрешенията, издадени през календарната година, за която се подава докладът.

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                     КОМЕНТАРИ

                  9A

                  Количества, подлежащи на разрешения за използване на квота, предоставяна на производители или вносители на предварително заредено оборудване, съгласно член 18, параграф 2 от Регламент (ЕС) № 517/2014

                  Посочва се предприятието, получаващо разрешението

         Раздел 10:   Попълва се от предприятия, които са получили своите квоти изключително въз основа на декларация в съответствие с член 16, параграф 2 от Регламент (ЕС) № 517/2014 и които са разрешили използването на квота за флуоровъглеводороди на предприятия, пускащи на пазара хладилно, климатично и термопомпено оборудване, заредено с флуоровъглеводороди, съгласно член 18, параграф 2, втора алинея от Регламент (ЕС) № 517/2014 — член 19, параграф 1 от Регламент (ЕС) № 517/2014 и точка 1, буква д) и точка 2, буква в) от приложение VII към Регламент (ЕС) № 517/2014

      Прилага се за първи път при докладването относно дейностите, извършени през 2015 г. (най-късно до 31 март 2016 г.).
      Количествата се докладват в метрични тонове с точност до третия знак след десетичната запетая, поотделно за всеки флуоровъглеводород (газове, включени в раздел 1 от приложение I към Регламент (ЕС) № 517/2014, или смес, съдържаща най-малко един от тези газове).
      Всички доставки на флуоровъглеводороди, свързани с разрешенията, издадени през календарната година, за която се подава докладът, както е посочено в раздел 9, се докладват в настоящия раздел за докладване. Тази информация е необходима с цел проверка на спазването на член 18, параграф 2 от Регламент (ЕС) № 517/2014.

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                     КОМЕНТАРИ

                  10A

                  Количества газове, доставени на предприятия, на които са били издадени разрешения за пускане на пазара на хладилно, климатично и термопомпено оборудване, заредено с флуоровъглеводороди

                  Получаващото предприятие или предприятия се посочват.
                  Заедно с доклада предприятията следва да представят допълнителни доказателства за всички физически доставки, докладвани тук (напр. фактури)

         Раздел 11:   Попълва се от предприятия, които са пуснали на пазара газове, съдържащи се в продукти или оборудване съгласно член 19, параграф 4 ОТ Регламент (ЕС) № 517/2014 — член 19, параграф 4 от Регламент (ЕС) № 517/2014 и точка 6 от приложение VII към Регламент (ЕС) № 517/2014

      Прилага се за първи път при докладването относно дейностите, извършени през 2014 г. (най-късно до 31 март 2015 г.).
      Количествата от флуорсъдържащи парникови газове, включени в приложение I или приложение II към Регламент (ЕС) № 517/2014, или смеси, съдържащи най-малко един от тези газове, съдържащи се в продукти и оборудване, се докладват в метрични тонове с точност до третия знак след десетичната запетая, по категории. В допълнение към общото количество газове броят на устройствата се докладва по категории, освен ако не е посочено друго.
      Производителите на продукти или оборудване, произведени в Европейския съюз, не докладват относно продукти и оборудване, в които съдържащите се газове преди това са били внесени или произведени в Съюза. Когато, за да произвежда своите продукти и оборудване, самият производител произвежда газ в неконтейнеризирано състояние в Съюза за употреба в Съюза, докладването за производството от негова страна (раздел за докладване 1) по подобен начин би обхванало относимите количества газове и следователно тези количества също не се докладват в този раздел.
      Вносителите на продукти или оборудване, съдържащи флуорсъдържащ парников газ, включен в приложение I или II към Регламент (ЕС) № 517/2014, докладват относно всякакъв внос на продукти или оборудване, съдържащи газове, допуснат от митническите органи за свободно обращение в Съюза. Вносът на предварителни смеси от полиоли следва да се докладва не в настоящия раздел, а в раздел 2. Когато флуоровъглеводороди (газове, включени в раздел 1 от приложение I към Регламент (ЕС) № 517/2014, или смес, съдържаща най-малко един от тези газове), съдържащи се във внесено хладилно, климатично или термопомпено оборудване, преди това са били изнесени от Съюза и са били предмет на квота, ограничаваща пускането на флуоровъглеводороди на пазара, това се докладва в раздел за докладване 12, за да се докаже съответствие с разпоредбите на член 14 от Регламент (ЕС) № 517/2014.
      Категориите продукти или оборудване, изброени по-долу, включват елементи, които са предназначени за посочените категории продукти или оборудване.
      Терминът „директна схема“ се отнася по-специално за системи въздух-въздух, вода-въздух, солов разтвор-въздух; терминът „индиректна схема“ — по-специално за системи въздух-вода, вода-вода, солов разтвор-вода, включително водни термопомпи.

                     АВТОМАТИЧНО ИЗЧИСЛЕНИ КОЛИЧЕСТВА

                     КОМЕНТАРИ

                  11A

                  Стационарно оборудване за охлаждане или отопление за постигане на комфорт

                  11A = 11A1 + 11A2 + 11A3 + 11A4 + 11A5 + 11A6 + 11A7 + 11A8 + 11A9 + 11A10 + 11A11 + 11A12 + 11A13 + 11A14

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                  11A1

                  Стационарно оборудване за охлаждане/отопление за постигане на топлинен комфорт, директна схема: автономни устройства/устройства тип моноблок, от подвижен тип

                  11A2

                  Стационарно оборудване за охлаждане/отопление за постигане на топлинен комфорт, директна схема: автономни устройства/устройства тип моноблок, от покривен тип

                  11A3

                  Стационарно оборудване за охлаждане/отопление за постигане на топлинен комфорт, директна схема: автономни устройства/устройства тип моноблок, от друг тип

                  Посочва се типът или типовете на оборудването

                  11A4

                  Стационарно оборудване за охлаждане/отопление за постигане на топлинен комфорт, директна схема: устройства с едно вътрешно тяло, заредени с 3 kg охладител или повече

                  11A5

                  Стационарно оборудване за охлаждане/отопление за постигане на топлинен комфорт, директна схема: устройства с едно вътрешно тяло, заредени с по-малко от 3 kg охладител

                  11A6

                  Стационарно оборудване за охлаждане/отопление за постигане на топлинен комфорт, директна схема: устройства с повече от едно вътрешно тяло

                  11A7

                  Стационарно оборудване за охлаждане/отопление за постигане на топлинен комфорт, индиректна схема: автономни устройства/устройства тип моноблок, за домашна употреба

                  11A8

                  Стационарно оборудване за охлаждане/отопление за постигане на топлинен комфорт, индиректна схема: автономни устройства/устройства тип моноблок, за търговска или промишлена употреба

                  11A9

                  Стационарно оборудване за охлаждане/отопление за постигане на топлинен комфорт, индиректна схема: автономни устройства/устройства тип моноблок, за друга употреба

                  Посочва се предвиденият вид или видове употреба

                  11A10

                  Стационарно оборудване за охлаждане/отопление за постигане на топлинен комфорт, индиректна схема: устройства с външно и вътрешно тяло (сплит система) за домашна употреба

                  11A11

                  Стационарно оборудване за охлаждане/отопление за постигане на топлинен комфорт, индиректна схема: устройства с външно и вътрешно тяло (сплит система), за търговска или промишлена употреба

                  11A12

                  Стационарно оборудване за охлаждане/отопление за постигане на топлинен комфорт, индиректна схема: устройства с външно и вътрешно тяло (сплит система), за друга употреба

                  Посочва се предвиденият вид или видове употреба

                  11A13

                  Стационарно оборудване за охлаждане/отопление за постигане на топлинен комфорт, както директна, така и индиректна схема: автономни устройства/устройства тип моноблок

                  11A14

                  Стационарно оборудване за охлаждане/отопление за постигане на топлинен комфорт, както директна, така и индиректна схема: устройства с външно и вътрешно тяло (сплит система)

                     АВТОМАТИЧНО ИЗЧИСЛЕНИ КОЛИЧЕСТВА

                  11B

                  Стационарно оборудване за хладилни инсталации

                  11B = 11B1 + 11B2 + 11B3 + 11B4 + 11B5 + 11B6 + 11B7 + 11B8 + 11B9 + 11B10 + 11B11 + 11B12 + 11B13 + 11B14

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                  11B1

                  Стационарно оборудване за хладилни инсталации, директна схема: автономни устройства/устройства тип моноблок, за домашна употреба

                  11B2

                  Стационарно оборудване за хладилни инсталации, директна схема: автономни устройства/устройства тип моноблок, за търговска или промишлена употреба

                  11B3

                  Стационарно оборудване за хладилни инсталации, директна схема: автономни устройства/устройства тип моноблок, за друга употреба

                  Посочва се предвиденият вид или видове употреба

                  11B4

                  Стационарно оборудване за хладилни инсталации, директна схема: устройства с външно и вътрешно тяло (сплит система), за търговска или промишлена употреба

                  11B5

                  Стационарно оборудване за хладилни инсталации, директна схема: устройства с външно и вътрешно тяло (сплит система), за друга употреба

                  Посочва се предвиденият вид или видове употреба

                  11B6

                  Стационарно оборудване за хладилни инсталации, индиректна схема: автономни устройства/устройства тип моноблок, за търговска или промишлена употреба

                  11B7

                  Стационарно оборудване за хладилни инсталации, индиректна схема: автономни устройства/устройства тип моноблок, за друга употреба

                  Посочва се предвиденият вид или видове употреба

                  11B8

                  Стационарно оборудване за хладилни инсталации, индиректна схема: устройства с външно и вътрешно тяло (сплит система), за търговска или промишлена употреба

                  11B9

                  Стационарно оборудване за хладилни инсталации, индиректна схема: устройства с външно и вътрешно тяло (сплит система), за друга употреба

                  Посочва се предвиденият вид или видове употреба

                  11B10

                  Стационарно оборудване за хладилни инсталации, както директна, така и индиректна схема: автономни устройства/устройства тип моноблок

                  11B11

                  Стационарно оборудване за хладилни инсталации, както директна, така и индиректна схема: устройства с външно и вътрешно тяло (сплит система)

                  11B12

                  Стационарно оборудване за технологично охлаждане или загряване, директна схема

                  11B13

                  Стационарно оборудване за технологично охлаждане или загряване, индиректна схема

                  11B14

                  Стационарно оборудване за технологично охлаждане или загряване, както директна, така и индиректна схема

                  11C

                  Барабанни сушилни с термопомпа

                     АВТОМАТИЧНО ИЗЧИСЛЕНИ КОЛИЧЕСТВА

                  11D

                  Стационарно отоплително/климатично (включително термопомпи) и хладилно оборудване (HACR) за всякакви други цели

                  11D = 11D1 + 11D2 + 11D3

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                  11D1

                  Стационарно HACR оборудване за всякакви други цели, директна схема

                  Посочват се типът/типовете на оборудването, както и целта/целите

                  11D2

                  Стационарно HACR оборудване за всякакви други цели, индиректна схема

                  Посочват се типът/типовете на оборудването, както и целта/целите

                  11D3

                  Стационарно HACR оборудване за всякакви други цели, както директна, така и индиректна схема

                  Посочват се типът/типовете на оборудването, както и целта/целите

                     АВТОМАТИЧНО ИЗЧИСЛЕНИ КОЛИЧЕСТВА

                  11E

                  Мобилно хладилно оборудване

                  11E = 11E1 + 11E2 + 11E3 + 11E4

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                  11E1

                  Мобилно хладилно оборудване за хладилни лекотоварни превозни средства (напр. микробуси)

                  11E2

                  Мобилно хладилно оборудване за хладилни тежкотоварни превозни средства (включително камиони и ремаркета)

                  11E3

                  Мобилно хладилно оборудване за хладилни кораби

                  11E4

                  Всякакво друго мобилно хладилно оборудване

                  Посочват се типът или типовете на оборудването

                     АВТОМАТИЧНО ИЗЧИСЛЕНИ КОЛИЧЕСТВА

                  11F

                  Мобилно климатично оборудване

                  11F = 11F1 + 11F2 + 11F3 + 11F4 + 11F5 + 11F6 + 11F7 + 11F8 + 11F9

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                  11F1

                  Мобилно климатично оборудване за пътнически леки автомобили

                  11F2

                  Мобилно климатично оборудване за автобуси

                  11F3

                  Мобилно климатично оборудване за микробуси (лекотоварни превозни средства)

                  11F4

                  Мобилно климатично оборудване за камиони и ремаркета (тежкотоварни превозни средства)

                  11F5

                  Мобилно климатично оборудване за превозни средства и машини в селското и горското стопанство и в строителството

                  11F6

                  Мобилно климатично оборудване за железопътни возила

                  11F7

                  Мобилно климатично оборудване за кораби

                  11F8

                  Мобилно климатично оборудване за самолети и хеликоптери

                  11F9

                  Всякакво друго мобилно климатично оборудване

                  Посочват се типът или типовете на оборудването

                     АВТОМАТИЧНО ИЗЧИСЛЕНИ КОЛИЧЕСТВА

                     11G

                     Общо хладилно, климатично или термопомпено оборудване

                     11G = 11A + 11B + 11C + 11D + 11E + 11F

                  11H

                  Порести или шуплести продукти

                  11H = 11H1 + 11H2 + 11H3 + 11H4

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                  11H1

                  Топлоизолационни табла от екструдирана полистиролна пяна (XPS)

                  Количествата табла от XPS се докладват в кубични метри (до количествата съдържащи се флуорсъдържащи газове в метрични тонове)

                  11H2

                  Топлоизолационни табла от полиуретан (PU)

                  Количествата табла от XPS се докладват в кубични метри (до количествата съдържащи се флуорсъдържащи газове в метрични тонове)

                  11H3

                  Еднокомпонентна пяна (OCF)

                  Мерната единица може да бъде брой флакони с OSF (до количествата съдържащи се флуорсъдържащи газове в метрични тонове)

                  11H4

                  Други порести или шуплести продукти

                  Посочват се категорията или категориите на продукта.
                  Вносът на предварителни смеси от полиоли (напр. в системи за гасене с пяна/контейнери) се докладва не тук, а в раздел 2.
                  Количествата порести или шуплести продукти се докладват в кубични метри или в метрични тонове, или в брой продукти/оборудване (до количествата съдържащи се флуорсъдържащи газове в метрични тонове)

                  11I

                  Оборудване за противопожарна защита (включително системи, вградени в превозни средства)

                  11J

                  Медицински или фармацевтични аерозоли

                  11K

                  Аерозоли, различни от медицински аерозоли

                  11L

                  Медицинско оборудване (без аерозоли)

                  11M

                  Комутационна апаратура за пренос и разпределяне на електроенергия

                  11N

                  Друго оборудване за пренос и разпределяне на електроенергия

                  11O

                  Ускорители на частици

                  11P

                  Други продукти и оборудване, съдържащи газове, включени в приложение I или приложение II към Регламент (ЕС) № 517/2014

                  Посочват се категорията или категориите на продукта или оборудването.
                  Мерната единица може да бъде обем, тегло или брой продукти/оборудване.
                  (До количествата съдържащи се флуорсъдържащи газове в метрични тонове)

                     АВТОМАТИЧНО ИЗЧИСЛЕНИ КОЛИЧЕСТВА

                  11Q

                  Общо продукти и оборудване, съдържащи флуорсъдържащи газове, включени в приложение I или приложение II към Регламент (ЕС) № 517/2014

                  11Q = 11G + 11H + 11I + 11J + 11K + 11L + 11M + 11N + 11O + 11P

         Раздел 12:   Попълва се от вносителите на хладилно, климатично или термопомпено оборудване, заредено с флуоровъглеводороди, когато флуоровъглеводородите, съдържащи се във внесеното оборудване, преди това са били изнесени от съюза и придобити от производителите на оборудване директно от предприятието износител, и са били предмет на квота, ограничаваща пускането на флуоровъглеводороди на пазара на съюза — член 19, параграф 5 от Регламент (ЕС) № 517/2014 и точка 6 от приложение VII към Регламент (ЕС) № 517/2014

      Прилага се за първи път при докладването относно дейностите, извършени през 2017 г. (най-късно до 31 Март 2018 г.).
      Количествата се докладват в метрични тонове с точност до третия знак след десетичната запетая, поотделно за всеки флуоровъглеводород (газове, включени в раздел 1 от приложение I към Регламент (ЕС) № 517/2014, или смес, съдържаща най-малко един от тези газове).

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                     КОМЕНТАРИ

                  12A

                  Количество флуоровъглеводороди, с които е заредено внесеното оборудване, за което флуоровъглеводородите са били изнесени преди това от Съюза и което е било предмет на квота, ограничаваща пускането на флуоровъглеводороди на пазара на Съюза

                  Посочват се предприятието износител/предприятията износители и годината/годините на извършване на износа

         Раздел 13:   Попълва се от вносителите на хладилно, климатично или термопомпено оборудване, заредено с флуоровъглеводороди, когато флуоровъглеводородите, съдържащи се в оборудването, са отчетени в системата за квоти чрез използването на разрешения — член 19, параграф 5 от Регламент (ЕС) № 517/2014 и точка 6 от приложение VII към Регламент (ЕС) № 517/2014

      Прилага се за първи път при докладването относно дейностите, извършени през 2017 г. (най-късно до 31 Март 2018 г.).
      Количествата се докладват в тонове CO2 еквивалент с точност до 1 тон CO2 еквивалент, без разграничаване на отделните флуоровъглеводороди (газове, включени в раздел 1 от приложение I към Регламент (ЕС) № 517/2014, или смес, съдържаща най-малко един от тези газове).
      Предприятията докладват относно всички получени разрешения за използване на квоти за флуоровъглеводороди, които обхващат пускането на пазара на флуоровъглеводороди, които се съдържат в хладилно, климатично или термопомпено оборудване, през календарната година, за която се подава докладът.

                     ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                     БЕЛЕЖКИ

                  13A

                  Количества, подлежащи на разрешение за използване на квоти за флуоровъглеводороди, получени съгласно член 18, параграф 2 от Регламент (ЕС) № 517/2014

                  Посочват се разрешаващото предприятие или предприятия и годината, в която е издадено разрешението


title: Регламент за изпълнение (ЕС) 2017/408 на Комисията от 8 март 2017 година за одобряване на активното вещество с нисък риск Pepino Mosaic Virus, изолат с ниска вирулентност VC1, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

text:
                  9.3.2017

                  BG

                  Официален вестник на Европейския съюз

                  L 63/91

            РЕГЛАМЕНТ ЗА ИЗПЪЛНЕНИЕ (ЕС) 2017/408 НА КОМИСИЯТА
      от 8 март 2017 година
      за одобряване на активното вещество с нисък риск Pepino Mosaic Virus, изолат с ниска вирулентност VC1, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 22, параграф 1 във връзка с член 13, параграф 2 от него,
      като има предвид, че:

                  (1)

                  На 2 декември 2013 г. Нидерландия получи заявление от Valto BV за одобряване на активното вещество Pepino Mosaic Virus, изолат с ниска вирулентност VC1, в съответствие с член 7, параграф 1 от Регламент (ЕО) № 1107/2009. В съответствие с член 9, параграф 3 от посочения регламент на 30 юни 2014 г. Нидерландия, като докладваща държава членка, уведоми заявителя, другите държави членки, Комисията и Европейския орган за безопасност на храните (наричан по-долу „Органът“) за допустимостта на заявлението.

                  (2)

                  На 10 ноември 2015 г. докладващата държава членка представи на Комисията с копие до Органа проект на доклад за оценка за това дали може да се очаква активното вещество да отговаря на критериите за одобрение, предвидени в член 4 от Регламент (ЕО) № 1107/2009.

                  (3)

                  Органът изпълни изискванията на член 12, параграф 1 от Регламент (ЕО) № 1107/2009. В съответствие с член 12, параграф 3 от Регламент (ЕО) № 1107/2009 той поиска от заявителя да предостави допълнителна информация на държавите членки, на Комисията и на Органа. На 8 септември 2016 г. извършената от докладващата държава членка оценка на допълнителната информация бе предадена на Органа под формата на актуализиран проект на доклад за оценка.

                  (4)

                  На 18 ноември 2016 г. Органът предаде на заявителя, на държавите членки и на Комисията заключението си (2) относно това дали може да се очаква активното вещество Pepino Mosaic Virus, изолат с ниска вирулентност VC1, да отговаря на критериите за одобрение, предвидени в член 4 от Регламент (ЕО) № 1107/2009. Органът направи заключението си публично достояние.

                  (5)

                  На 6 декември 2016 г. Комисията представи на Постоянния комитет по растенията, животните, храните и фуражите доклад за преразглеждане относно Pepino Mosaic Virus, изолат с ниска вирулентност VC1, както и проект на регламент за одобряване на Pepino Mosaic Virus, изолат с ниска вирулентност VC1.

                  (6)

                  На заявителя бе дадена възможност да представи забележките си по доклада за преразглеждане.

                  (7)

                  Бе установено, че критериите за одобрение, предвидени в член 4 от Регламент (ЕО) № 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ активното вещество, и по-специално на видовете употреба, които са проучени и подробно описани в доклада за преразглеждане. Следователно посочените критерии за одобрение се считат за изпълнени. Поради това е целесъобразно веществото Pepino Mosaic Virus, изолат с ниска вирулентност VC1, да бъде одобрено.

                  (8)

                  В съответствие с член 13, параграф 2 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия и ограничения.

                  (9)

                  Освен това Комисията счита, че Pepino Mosaic Virus, изолат с ниска вирулентност VC1, представлява активно вещество с нисък риск по смисъла на член 22 от Регламент (ЕО) № 1107/2009. Pepino Mosaic Virus, изолат с ниска вирулентност VC1, не е рисково вещество и отговаря на условията, посочени в точка 5 от приложение II към Регламент (ЕО) № 1107/2009. Pepino Mosaic Virus, изолат с ниска вирулентност VC1, е естествено срещащ се в природата вид щам на растителен вирус. Растителните вируси не могат да се размножават извън растителните клетки, нямат клетъчна структура, не произвеждат метаболити и не са патогенни за хората или животните. Допълнителната експозиция на хората, животните и околната среда посредством видовете употреба, одобрени съгласно Регламент (ЕО) № 1107/2009, се очаква да бъде пренебрежимо малка в сравнение с естествената експозиция.

                  (10)

                  Поради това е целесъобразно веществото Pepino Mosaic Virus, изолат с ниска вирулентност VC1, да бъде одобрено като вещество с нисък риск. В съответствие с член 13, параграф 4 от Регламент (ЕО) № 1107/2009 приложението към Регламент за изпълнение (ЕС) № 540/2011 на Комисията (3) следва да бъде съответно изменено.

                  (11)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Одобряване на активното вещество
      Активното вещество Pepino Mosaic Virus, изолат с ниска вирулентност VC1, посочено в приложение I, се одобрява при предвидените в същото приложение условия.
      Член 2
      Изменения на Регламент за изпълнение (ЕС) № 540/2011
      Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
      Член 3
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 8 март 2017 година.

               За Комисията

               Председател

            Jean-Claude JUNCKER

         (1)  ОВ L 309, 24.11.2009 г., стр. 1.

         (2)  ЕОБХ (Европейски орган за безопасност на храните), 2017 г. Заключение във връзка с партньорската проверка на оценката на риска от употребата на активното вещество Pepino Mosaic Virus, изолат с ниска вирулентност VC1 като пестицид. Бюлетин на ЕОБХ (EFSA Journal) 2017;15(1):4651 [16 стр.]. doi: 10.2903/j.efsa.2017.4651.

         (3)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

         ПРИЛОЖЕНИЕ I

                     Популярно наименование, идентификационни номера

                     Наименование по IUPAC

                     Чистота (1)

                     Дата на одобрението

                     Изтичане срока на одобрението

                     Специфични разпоредби

                     Pepino Mosaic Virus, изолат с ниска вирулентност VC1
                     Референтен номер DSM 26973 в Немската колекция от микроорганизми и клетъчни култури (DSMZ)

                     Не се прилага

                     Никотин < 0,1 mg/L

                     29 март 2017 г.

                     29 март 2032 г.

                     Може да бъде разрешена единствено употребата в култивационни съоръжения.
                     За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на Pepino Mosaic Virus, изолат с ниска вирулентност VC1, и по-специално допълнения I и II към него.
                     При тази цялостна оценка държавите членки обръщат особено внимание на защитата на операторите и работниците, като се има предвид, че като всеки друг микроорганизъм Pepino Mosaic Virus, изолат с ниска вирулентност VC1, се счита за потенциален сенсибилизатор. Когато е целесъобразно, условията за употреба включват мерки за ограничаване на риска.
                     Производителят осигурява стриктното поддържане на екологичните условия и анализ за контрол на качеството по време на производствения процес.

            (1)  Допълнителни подробности за идентичността и спецификацията на активното вещество са предоставени в доклада за преразглеждане.

         ПРИЛОЖЕНИЕ II
         В част Г от приложението към Регламент за изпълнение (ЕС) № 540/2011 се добавя следното вписване:

                        Популярно наименование, идентификационни номера

                        Наименование по IUPAC

                        Чистота (*1)

                        Дата на одобрението

                        Изтичане срока на одобрението

                        Специфични разпоредби

                        „8

                        Pepino Mosaic Virus, изолат с ниска вирулентност VC1
                        Референтен номер DSM 26973 в Немската колекция от микроорганизми и клетъчни култури (DSMZ)

                        Не се прилага

                        Никотин < 0,1 mg/L

                        29 март 2017 г.

                        29 март 2032 г.

                        Може да бъде разрешена единствено употребата в култивационни съоръжения.
                        За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на Pepino Mosaic Virus, изолат с ниска вирулентност VC1, и по-специално допълнения I и II към него.
                        При тази цялостна оценка държавите членки обръщат особено внимание на защитата на операторите и работниците, като се има предвид, че като всеки друг микроорганизъм Pepino Mosaic Virus, изолат с ниска вирулентност VC1, се счита за потенциален сенсибилизатор. Когато е целесъобразно, условията за употреба включват мерки за ограничаване на риска.
                        Производителят осигурява стриктното поддържане на екологичните условия и анализ за контрол на качеството по време на производствения процес.“

            (*1)  Допълнителни подробности за идентичността и спецификацията на активното вещество са предоставени в доклада за преразглеждане.


title: Регламент за изпълнение (ЕС) 2017/397 на Комисията от 7 март 2017 година за установяване на стандартни стойности при внос с цел определяне на входната цена на някои плодове и зеленчуци

text:
               8.3.2017

               BG

               Официален вестник на Европейския съюз

               L 60/32

         РЕГЛАМЕНТ ЗА ИЗПЪЛНЕНИЕ (ЕС) 2017/397 НА КОМИСИЯТА
   от 7 март 2017 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 март 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  235,2

                  IL

                  243,7

                  MA

                  97,0

                  TR

                  94,6

                  ZZ

                  167,6

                  0707 00 05

                  MA

                  80,2

                  TR

                  184,6

                  ZZ

                  132,4

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  48,3

                  TR

                  153,2

                  ZZ

                  100,8

                  0805 10 22 , 0805 10 24 , 0805 10 28

                  EG

                  50,6

                  IL

                  80,7

                  MA

                  44,2

                  TN

                  56,9

                  TR

                  72,8

                  ZZ

                  61,0

                  0805 50 10

                  EG

                  74,7

                  TR

                  71,3

                  ZZ

                  73,0

                  0808 10 80

                  CN

                  135,3

                  US

                  128,5

                  ZZ

                  131,9

                  0808 30 90

                  CL

                  93,5

                  CN

                  77,6

                  ZA

                  113,7

                  ZZ

                  94,9

         (1)  Номенклатура на държавите, определена с Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2017/1377 на Комисията от 25 юли 2017 година за подновяване на одобрението на хлорофацинон като активно вещество за употреба в биоциди от продуктов тип 14 (Текст от значение за ЕИП. )

text:
               26.7.2017

               BG

               Официален вестник на Европейския съюз

               L 194/15

         РЕГЛАМЕНТ ЗА ИЗПЪЛНЕНИЕ (ЕС) 2017/1377 НА КОМИСИЯТА
   от 25 юли 2017 година
   за подновяване на одобрението на хлорофацинон като активно вещество за употреба в биоциди от продуктов тип 14
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 14, параграф 4, буква а) от него,
   като има предвид, че:

               (1)

               Активното вещество хлорофацинон е одобрено за употреба в биоциди от продуктов тип 14 като родентицид съгласно Регламент (ЕС) № 528/2012.

               (2)

               В съответствие с член 13, параграф 1 от Регламент (ЕС) № 528/2012 беше подадено заявление до Европейската агенция по химикали („Агенцията“) за подновяване на одобрението на активното вещество. Посоченото заявление бе подложено на оценка от компетентния орган на Испания в качеството му на оценяващ компетентен орган.

               (3)

               На 25 март 2016 г. оценяващият компетентен орган представи своята препоръка на Агенцията за подновяване на одобрението на хлорофацинон.

               (4)

               Становището на Агенцията бе изготвено на 16 юни 2016 г. от Комитета по биоцидите (2), като бяха взети предвид заключенията на оценяващия компетентен орган.

               (5)

               Съгласно това становище хлорофацинон отговаря на критериите на Регламент (ЕО) № 1272/2008 на Европейския парламент и на Съвета (3) да бъде класифицирано като токсично вещество за репродукцията от категория 1B. Следователно хлорофацинон отговаря на един от критериите за изключване, посочени в член 5, параграф 1, буква в) от Регламент (ЕС) № 528/2012.

               (6)

               Освен това веществото също така отговаря на критериите на Регламент (ЕО) № 1907/2006 на Европейския парламент и на Съвета (4) за устойчиви и токсични вещества. Употребата на продукти, които съдържат хлорофацинон, поражда опасения във връзка със случаи на първично и вторично отравяне дори когато са приложени ограничителни мерки за управление на риска. Следователно хлорофацинон отговаря и на критерия да бъде кандидат за замяна в съответствие с член 10, параграф 1, букви г) и д) от Регламент (ЕС) № 528/2012.

               (7)

               Съгласно член 12 от Регламент (ЕС) № 528/2012 одобрението на активни вещества, които отговарят на критериите за изключване, може да бъде подновено само когато поне едно от условията за дерогация, посочени в член 5, параграф 2 от същия регламент, продължава да е изпълнено.

               (8)

               В съответствие с член 10, параграф 3 от Регламент (ЕС) № 528/2012 Агенцията организира обществена консултация, за да събере необходимата информация относно хлорофацинон, включително относно наличните заместители.

               (9)

               Комисията също така проведе специална обществена консултация, за да събере информация относно това дали са изпълнени условията за дерогация, посочени в член 5, параграф 2 от Регламент (ЕС) № 528/2012. Комисията оповести публично получената по време на тази консултация информация.

               (10)

               Информацията, получена по време на двете посочени по-горе обществени консултации, както и информацията относно наличието на алтернативи на родентициди с антикоагулантно действие, включени в приложение 1 към доклада на Комисията относно мерките за намаляване на риска за родентициди с антикоагулантно действие (5), бяха обсъдени с държавите членки в рамките на Постоянния комитет по биоцидите.

               (11)

               Гризачите могат да пренасят патогени, които са причинител на много зоонози, които могат да представляват сериозна заплаха за здравето на хората или на животните. Нехимичните методи за контрол или превантивните методи за борба с гризачите, като например механичните и електрическите капани или капаните с лепило, може да не са достатъчно ефективни и може да повдигнат допълнителни въпроси относно това дали са хуманни, както и дали причиняват ненужно страдание на гризачите. Алтернативните активни вещества, одобрени за употреба като родентициди, може да не са подходящи за всички категории потребители или да не са ефикасни за всички видове гризачи. Тъй като за провеждането на ефективна борба с гризачите не може да се разчита само на тези нехимични или превантивни методи, се счита, че за провеждането на подходяща борба с гризачите хлорофацинонът има съществена допълваща посочените алтернативи функция. В резултат на това хлорофацинонът би се употребявал за предотвратяване или контролиране на сериозните заплахи, които гризачите представляват за здравето на хората или на животните. Следователно условието, посочено в член 5, параграф 2, буква б), е изпълнено.

               (12)

               Понастоящем при борбата с гризачите се разчита до голяма степен на употребата на родентициди с антикоагулантно действие, неодобряването на които би могло да доведе до недостатъчно резултатна борба с гризачите. Това може не само да доведе до значително отрицателно въздействие върху здравето на човека и на животните или върху околната среда, но също така би засегнало начина, по който обществото възприема своята безопасност по отношение на експозицията на гризачи или сигурността на редица икономически дейности, потенциално уязвими от гризачите, в резултат на което да настъпят някои икономически и социални последици. От друга страна, рисковете за здравето на хората и животните или за околната среда, които произтичат от употребата на продукти, съдържащи хлорофацинон, могат да бъдат намалени, ако тези продукти се употребяват в съответствие с определени спецификации и условия. Следователно неодобряването на хлорофацинон като активно вещество би имало несъразмерно голямо отрицателно въздействие върху обществото в сравнение с мащаба на рисковете, произтичащи от употребата на веществото. Следователно условието, посочено в член 5, параграф 2, буква в), е изпълнено.

               (13)

               Поради това е целесъобразно да се поднови одобрението на хлорофацинон за употреба в биоциди от продуктов тип 14 при спазване на определени спецификации и условия.

               (14)

               Хлорофацинон е кандидат за замяна в съответствие с член 10, параграф 1, букви а), г) и д) от Регламент (ЕС) № 528/2012 и поради това следва да се приложи срокът за подновяване на одобрението, определен в член 10, параграф 4 от посочения регламент.

               (15)

               С Решение за изпълнение (ЕС) 2015/1737 на Комисията (6) първоначалният срок за изтичане на одобрението на бромадиолон, хлорофацинон и куматетралил за употреба в биоциди от продуктов тип 14 беше удължен до 30 юни 2018 г. Тъй като разглеждането на заявленията за подновяване на посочените одобрения вече е приключено, е целесъобразно да се отмени Решение за изпълнение (ЕС) 2015/1737.

               (16)

               Мерките, предвидени в настоящия регламент, са в съответствие със становището на Постоянния комитет по биоцидите,

         ПРИЕ НАСТОЯЩИЯ РЕГЛАМЕНТ:
   Член 1
   Одобрението на хлорофацинон като активно вещество за употреба в биоциди от продуктов тип 14 се подновява при спазване на спецификациите и условията, посочени в приложението.
   Член 2
   Решение за изпълнение (ЕС) 2015/1737 се отменя.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 юли 2017 година.

            За Комисията

            Председател

         Jean-Claude JUNCKER

      (1)  ОВ L 167, 27.6.2012 г., стр. 1.

      (2)  https://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval

      (3)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).

      (4)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

      (5)  Мерки за намаляване на риска за родентициди с антикоалулантно действие — окончателен доклад. Европейска комисия (2014 г.), Брюксел, Белгия. стр. 100 и сл., ISBN 978-92-79-44992-5.

      (6)  Решение за изпълнение (ЕС) 2015/1737 на Комисията от 28 септември 2015 г. за отлагане на датата на изтичане на одобрението на бромадиолон, хлорофацинон и куматетралил за използване в биоциди за продуктов тип 14 (ОВ L 252, 29.9.2015 г., стр. 58).

      ПРИЛОЖЕНИЕ

                  Общоприето наименование

                  Наименование по IUPAC
                  Идентификационни номера

                  Минимална степен на чистота на активното вещество (1)

                  Дата на изтичане на одобрението

                  Продуктов тип

                  Специални условия

                  Хлорофацинон

                  Наименование по IUPAC:
                  2-[2-(4-хлорофенил)-2-фенилацетил]индан-1,3-дион
                  Номер на ЕО: 223-003-0
                  CAS №: 3691-35-8

                  978 g/kg

                  30 юни 2024 г.

                  14

                  Хлорофацинонът се счита за кандидат за замяна в съответствие с член 10, параграф 1, букви а), г) и д) от Регламент (ЕС) № 528/2012.
                  Разрешенията за биоциди се издават, ако са изпълнени следните общи условия:

                              1)

                              При оценката на продукта се обръща особено внимание на експозициите, рисковете и ефикасността, които са свързани с всякакви видове употреба, обхванати от заявление за издаване на разрешение, но не са разгледани в оценката (на равнището на Съюза) на риска от употребата на активното вещество. Освен това, съгласно точка 10 от приложение VI към Регламент (ЕС) № 528/2012, оценката на продукта трябва да включва оценка дали могат да бъдат изпълнени условията на член 5, параграф 2 от Регламент (ЕС) № 528/2012.

                              2)

                              Продуктите се разрешават за употреба в държавите членки единствено при изпълнение на поне едно от условията, посочени в член 5, параграф 2 от Регламент (ЕС) № 528/2012.

                              3)

                              Номиналната концентрация на хлорофацинон в продуктите не трябва да надвишава 2 000  mg/kg в продуктите под формата на контактни препарати и 50 mg/kg във всички други продукти.

                              4)

                              Продуктите съдържат отблъскващ агент и оцветител.

                              5)

                              Не се разрешава употребата на продуктите под формата на прах за посипване.

                              6)

                              Продуктите под формата на контактни препарати, различни от прах за посипване, се разрешават само за употреба от обучени професионалисти в затворени помещения, които не са достъпни за деца или за нецелеви животни.

                              7)

                              Не се разрешава употребата на продуктите при постоянно или импулсно залагане на примамки.

                              8)

                              Разрешават се само готови за употреба продукти.

                              9)

                              Първичната и вторичната експозиция на хора, нецелеви животни и на околната среда са сведени до минимум чрез спазване и прилагане на всички подходящи мерки за намаляване на риска. Тези мерки включват например ограничението за професионална употреба или употреба от обучени професионалисти, когато това е възможно, както и установяването на допълнителни специални условия за всяка категория потребители.

                              10)

                              Труповете и неизядените примамки се унищожават в съответствие с местните изисквания. Методът на унищожаване се описва конкретно в кратката характеристика на продукта в националното разрешение и се отбелязва върху етикета на продукта.

                        В допълнение към общите условия разрешенията за биоциди, които да се употребяват от широката общественост, се издават, ако са изпълнени следните условия:

                              1)

                              Продуктите се разрешават само за употреба в защитени срещу неумело използване дератизационни кутии.

                              2)

                              Продуктите се доставят само със следните максимални количества примамки за опаковка:

                                          а)

                                          За продукти само срещу мишки:

                                                      i)

                                                      За примамки под формата на зърна, пелети или паста: 250 g.

                                                      ii)

                                                      За примамки под формата на парафиново блокче: 500 g.

                                          б)

                                          За продукти само срещу плъхове или срещу мишки и плъхове:

                                                      i)

                                                      За примамки под формата на зърна, пелети или паста: 750 g.

                                                      ii)

                                                      За примамки под формата на парафиново блокче: 1 500  g.

                              3)

                              Продуктите срещу Rattus norvegicus и Rattus rattus се разрешават само за употреба на закрито или във и около сгради.

                              4)

                              Продуктите срещу Mus musculus се разрешават само за употреба на закрито.

                              5)

                              Лицата, които предлагат продуктите на пазара, гарантират, че продуктите са придружени от информация относно рисковете, свързани с родентициди с антикоагулантно действие като цяло, както и относно мерките за ограничаване на употребата им до необходимия минимум и подходящи предпазни мерки, които трябва да се предприемат.

                              6)

                              Продукти под формата на примамки в насипно състояние, като например на зърна или пелети, се разрешават само за употреба във формулировки, които се доставят в пликове или други опаковки, за да се намали експозицията на хората и околната среда.

                        В допълнение към общите условия разрешенията за биоциди, които да се употребяват от професионалисти, се издават, ако са изпълнени следните условия:

                              1)

                              Не се разрешава употребата на продукти в отпадъчни води, открити пространства или депа за отпадъци.

                              2)

                              Продуктите се разрешават само за употреба в защитени срещу неумело използване дератизационни кутии.

                              3)

                              Лицата, които предлагат на пазара продукти за професионалните потребители, гарантират, че тези продукти не се доставят на широката общественост.

                        В допълнение към общите условия разрешенията за биоциди, които да се употребяват от обучени професионалисти, се издават, ако са изпълнени следните условия:

                              1)

                              Продуктите може да се разрешават за употреба в отпадъчни води, открити пространства или депа за отпадъци.

                              2)

                              Продуктите може да се разрешават за употреба в покрити и защитени места за примамки, при условие че те осигуряват същото ниво на защита за нецелевите видове и хората като това на защитените срещу неумело използване дератизационни кутии.

                              3)

                              Лицата, които предлагат на пазара продукти за обучени професионални потребители, гарантират, че продуктите не се доставят на лица, които не са обучени професионалисти.

         (1)  Посочената в тази графа чистота е минималната степен на чистота на оцененото активно вещество. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.


title: Регламент за изпълнение (ЕС) 2015/325 на Съвета от 2 март 2015 година за прилагане на член 13 от Регламент (ЕС) № 356/2010 за налагане на някои специфични ограничителни мерки, насочени към определени физически или юридически лица, образувания или органи предвид ситуацията в Сомалия

text:
               3.3.2015

               BG

               Официален вестник на Европейския съюз

               L 58/41

         РЕГЛАМЕНТ ЗА ИЗПЪЛНЕНИЕ (ЕС) 2015/325 НА СЪВЕТА
   от 2 март 2015 година
   за прилагане на член 13 от Регламент (ЕС) № 356/2010 за налагане на някои специфични ограничителни мерки, насочени към определени физически или юридически лица, образувания или органи предвид ситуацията в Сомалия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 356/2010 на Съвета от 26 април 2010 година за налагане на някои специфични ограничителни мерки, насочени към определени физически или юридически лица, образувания или органи предвид ситуацията в Сомалия (1), и по-специално член 13 от него,
   като има предвид, че:

               (1)

               На 26 април 2010 г. Съветът прие Регламент (ЕС) № 356/2010.

               (2)

               На 19 декември 2014 г. Комитетът към Съвета за сигурност на Организацията на обединените нации, създаден по силата на резолюции 751 (1992) и 1907 (2009) на Съвета за сигурност на ООН, заличи едно лице от списъка на лицата, които подлежат на ограничителните мерки, наложени съгласно точки 1, 3 и 7 от Резолюция 1844 (2008) на Съвета за сигурност.

               (3)

               Приложение I към Регламент (ЕС) № 356/2010 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 356/2010 се изменя в съответствие с посоченото в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 март 2015 година.

            За Съвета

            Председател

         D. REIZNIECE-OZOLA

      (1)  ОВ L 105, 27.4.2010 г., стр. 1.

      ПРИЛОЖЕНИЕ
      Вписването в приложение I към Регламент (ЕС) № 356/2010 относно следното лице се заличава:
      Mohamed SA'ID


title: Регламент за изпълнение (ЕС) № 228/2014 на Комисията от 10 март 2014 година за изменение на Регламент (ЕО) № 601/2006 за прилагане на Регламент (ЕО) № 184/2005 на Европейския парламент и на Съвета относно статистиката относно платежния баланс, международната търговия с услуги и преките чуждестранни инвестиции по отношение на формата и процедурата за предаване на данни

text:
               11.3.2014

               BG

               Официален вестник на Европейския съюз

               L 70/16

      РЕГЛАМЕНТ ЗА ИЗПЪЛНЕНИЕ (ЕС) № 228/2014 НА КОМИСИЯТА

   от 10 март 2014 година
   за изменение на Регламент (ЕО) № 601/2006 за прилагане на Регламент (ЕО) № 184/2005 на Европейския парламент и на Съвета относно статистиката относно платежния баланс, международната търговия с услуги и преките чуждестранни инвестиции по отношение на формата и процедурата за предаване на данни
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 184/2005 на Европейския парламент и на Съвета от 12 януари 2005 г. относно статистиката на Общността относно платежния баланс, международната търговия с услуги и преките чуждестранни инвестиции (1), и по-специално член 7 от него,
   като има предвид, че:

               (1)

               С Регламент (ЕО) № 601/2006 (2) се установяват разпоредби за прилагане по отношение на формата и процедурата за предаване на Комисията (Евростат) на изискваните данни за платежния баланс, международната търговия с услуги и преките чуждестранни инвестиции и се определят техническите спецификации за структурата на данните.

               (2)

               С Регламент (ЕС) № 555/2012 (3) изискванията за данните и определенията в Регламент (ЕО) № 184/2005 бяха осъвременени, за да бъдат отразени новите международни стандарти, с които се установяват общи правила за съставянето на тези статистически данни, по-конкретно Наръчника за платежния баланс и международната инвестиционна позиция (Balance of Payments and International Investment Position Manual) на Международния валутен фонд (МВФ), Критериите за дефиниция на преките чуждестранни инвестиции (Benchmark Definition of Foreign Direct Investment) на Организацията за сътрудничество и развитие (ОИСР) и Наръчника за статистиката на международната търговия с услуги (Manual on Statistics of International Trade in Services) на Организацията на обединените нации (ООН).

               (3)

               В рамките на международните стандарти стандартът за обмена на статистически данни и метаданни (Statistical Data and Metadata eXchange standard — SDMX) е определен като общ формат за представяне на данни при електронния обмен на данни и метаданни и е приет или се планира да бъде приет от много международни организации и национални органи, произвеждащи статистически данни. Следователно е необходимо да се въведат по-широко определение за форматите, съответстващи на стандарта SDMX, и ново определение за структурата на данните съгласно този стандарт.

               (4)

               Регламент (ЕО) № 601/2006, по чиято сила форматът „Gesmes“ е единственият разрешен формат за предаване на данни от държавите членки на Комисията (Евростат), следва да бъде изменен, за да бъдат включени и препратки към стандарта SDMX.

               (5)

               Техническите спецификации за структурата на данните следва да не бъдат задължителни от правна гледна точка. Вместо това препоръчаните от Комисията технически спецификации следва да бъдат включени в преразглеждания ежегодно Наръчник на Евростат за платежния баланс (4). Регламент (ЕО) № 601/2006 следва съответно да бъде изменен.

               (6)

               Мерките, предвидени в настоящия регламент, са в съответствие със становището на Комитета по платежния баланс,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 601/2006 се изменя, както следва:

               (1)

               Член 2 се заменя със следния текст:
               „Член 2
               Формат на данните
               Държавите членки използват формати, които съответстват на стандарта за обмена на статистически данни и метаданни (Statistical Data and Metadata eXchange standard — SDMX). Комисията (Евростат) предоставя подробна документация относно тези формати и осигурява указания за прилагането им в съответствие с изискванията на настоящия регламент.“

               (2)

               Член 3 се заличава.

               (3)

               Приложението се заличава.

         Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   Той се прилага от 1 юни 2014 година.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 март 2014 година.

            За Комисията

            Председател

         José Manuel BARROSO

      (1)  ОВ L 35, 8.2.2005 г., стр. 23.

      (2)  Регламент (ЕО) № 601/2006 на Комисията от 18 април 2006 г. за прилагане на Регламент (ЕО) № 184/2005 на Европейския парламент и на Съвета по отношение на формата и процедурата за предаване на данни (ОВ L 106, 19.4.2006 г., стр. 7).

      (3)  Регламент (ЕС) № 555/2012 на Комисията от 22 юни 2012 г. за изменение на Регламент (ЕО) № 184/2005 на Европейския парламент и на Съвета относно статистиката на Общността относно платежния баланс, международната търговия с услуги и преките чуждестранни инвестиции по отношение на осъвременяването на изискванията за данни и определенията (ОВ L 166, 27.6.2012 г., стр. 22).

      (4)  На разположение в Комуникационния и информационен ресурсен център за администрации, предприятия и граждани на Европейската комисия (CIRCABC) чрез тази електронна препратка


title: Регламент за изпълнение (ЕС) № 140/2013 на Комисията от 18 февруари 2013 година за вписване на название в регистъра на защитените наименования за произход и защитените географски указания (Pa de Pagès Català (ЗГУ)

text:
               20.2.2013

               BG

               Официален вестник на Европейския съюз

               L 47/18

         РЕГЛАМЕНТ ЗА ИЗПЪЛНЕНИЕ (ЕС) № 140/2013 НА КОМИСИЯТА
   от 18 февруари 2013 година
   за вписване на название в регистъра на защитените наименования за произход и защитените географски указания (Pa de Pagès Català (ЗГУ)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               Регламент (ЕС) № 1151/2012 влезе в сила на 3 януари 2013 г. С него бе отменен и заменен Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               В съответствие с член 6, параграф 2 от Регламент (ЕО) № 510/2006 заявката за регистрация на названието „Pa de Pagès Català“, подадена от Испания, бе публикувана в Официален вестник на Европейския съюз
                   (3).

               (3)

               Тъй като в Комисията не са постъпили никакви възражения в съответствие с член 7 от Регламент (ЕО) № 510/2006, названието следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 февруари 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ C 128, 3.5.2012 г., стр. 14.

      ПРИЛОЖЕНИЕ
      Хранителни продукти, посочени в приложение I, част I към регламент (ЕС) № 1151/2012:

         Клас 2.4.   Хляб, хлебни изделия, сладкарски и захарни изделия, бисквити и други печива

      ИСПАНИЯ
      Pa de Pagès Català (ЗГУ)


title: Регламент за изпълнение (ЕС) № 787/2013 на Комисията от 16 август 2013 година за разрешаване на употребата на препарат от Bacillus subtilis (ATCC PTA-6737) като фуражна добавка за пуйки за угояване и пуйки, отглеждани за разплод (притежател на разрешителното Kemin Europa N.V.)  текст от значение за ЕИП

text:
               17.8.2013

               BG

               Официален вестник на Европейския съюз

               L 220/15

      РЕГЛАМЕНТ ЗА ИЗПЪЛНЕНИЕ (ЕС) № 787/2013 НА КОМИСИЯТА

   от 16 август 2013 година
   за разрешаване на употребата на препарат от Bacillus subtilis (ATCC PTA-6737) като фуражна добавка за пуйки за угояване и пуйки, отглеждани за разплод (притежател на разрешителното Kemin Europa N.V.)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителният режим за добавките за използване при храненето на животните, както и основанията и процедурите за предоставяне на разрешително.

               (2)

               В съответствие с член 7 от Регламент (ЕО) № 1831/2003 беше подадено заявление за нова употреба на препарат от Bacillus subtilis (ATCC PTA-6737). Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (3)

               Заявлението се отнася до разрешително за нова употреба на Bacillus subtilis (ATCC PTA-6737) като фуражна добавка за пуйки за угояване и пуйки, отглеждани за разплод, която следва да бъде класифицирана в категорията „зоотехнически добавки“.

               (4)

               Употребата на посочения препарат от Bacillus subtilis (ATCC PTA-6737) беше разрешена за десет години за пилета за угояване с Регламент (ЕС) № 107/2010 на Комисията (2), за пилета, отглеждани за кокошки носачки, патици за угояване, пъдпъдъци, фазани, яребици, токачки, гълъби, гъски за угояване и щрауси — с Регламент за изпълнение (ЕС) № 885/2011 на Комисията (3), и за отбити прасенца и отбити животни от семейство свине (Suidae), различни от домашни свине (Sus scrofa domesticus) — с Регламент за изпълнение (ЕС) № 306/2013 на Комисията (4).

               (5)

               Европейският орган за безопасност на храните („Органът“) потвърди в становището си от 13 март 2013 г. (5) предишното си заключение, че при предложените условия на употреба препаратът от Bacillus subtilis (ATCC PTA-6737) се счита за безопасен за здравето на животните и човешкото здраве и за околната среда. Органът също заключи, че добавката може да подобри зоотехническите показатели при пуйките за угояване, като това заключение може да се направи и по отношение на пуйките, отглеждани за разплод. Органът не счита, че са необходими специални изисквания за мониторинг след пускането на пазара. Той също така потвърди доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (6)

               При оценката на препарата от Bacillus subtilis (ATCC PTA-6737) се установи, че са изпълнени условията за разрешаване, посочени в член 5 от Регламент (ЕО) № 1831/2003. Поради това употребата на посочения препарат следва да бъде разрешена съгласно указаното в приложението към настоящия регламент.

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посочения в приложението препарат, който спада към категорията „зоотехнически добавки“ и към функционалната група „стабилизатори на чревната флора“, като добавка при храненето на животните при спазване на определените в същото приложение условия.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 август 2013 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  ОВ L 36, 9.2.2010 г., стр. 1.

      (3)  ОВ L 229, 6.9.2011 г., стр. 3.

      (4)  ОВ L 91, 3.4.2013 г., стр. 5.

      (5)  EFSA Journal (Бюлетин на ЕОБХ) 2013 г.; 11(4):3176

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  CFU/kg пълноценен фураж със съдържание на влага 12 %

                     Категория „зоотехнически добавки“. Функционална група „стабилизатори на чревната флора“

                  4b1823

                  Kemin Europa N.V.

                     Bacillus subtilis (ATCC PTA-6737)

                                 Състав на добавката

                              Препарат от Bacillus subtilis (ATCC PTA-6737), съдържащ минимум 1 × 1010 CFU/g добавка
                              в твърдо състояние

                                 Характеристика на активното вещество:

                              Жизнеспособни спори на Bacillus subtilis (ATCC PTA-6737)

                                 Метод за анализ
                                  (1)

                              Преброяване: метод чрез разстилане върху пластина при използване на триптон-соев агар, с предварително подгряване на фуражните проби.
                              Идентификация: метод на пулсова гел електрофореза (PFGE).

                  Пуйки за угояване и пуйки, отглеждани за разплод

                  —

                  1 × 108

                  —

                              1.

                              В упътването за употреба на добавката и премикса да се посочат условията на съхранение и устойчивостта при гранулиране.

                              2.

                              Употребата е разрешена във фуражите, съдържащи разрешените кокцидиостатици: диклазурил, робенидин хидрохлорид, ласалоцид А натрий, мадурамицин амоний или монензин натрий, при условие че въпросният кокцидиостатик е разрешен за съответните животински видове.

                  6 септември 2023 г.

         (1)  Подробна информация относно методите за анализ може да бъде намерена на интернет адреса на референтната лаборатория на Общността: http://irmm.jrc.ec.europa.eu/EURLs/EURL_feed_additives/Pages/index.aspx